एसिया महादेशक दक्षिणी भू-भागकेँ दक्षिण एसिया कहल जाएत अछि वा हिमालय आओर हिमालय अगलबगलक क्षेत्रकेँ सेहो दक्षिण एसिया कहल जाएत अछि। दोसर शब्दमे कहबै तँ भारतीय प्लेटमे रहल भू-भाग वा हिमालय आओर हिन्दुकुश सँ दक्षिणक भू-भाग जकरा भारतीय उपमहाद्वीप सेहो कहल जाएत अछि जे दक्षिण एसिया छी। दक्षिण एसियाक दक्षिणकेँ भूभाग समुन्द्रसँ घेरल अछि आ पश्चिम, उत्तर तथा पूर्वमे क्रमशः पश्चिम एसिया, मध्य एसिया, पुर्व एसिया अछि आ दक्षिण-पुर्वमे दक्षिण पुर्व एसिया अवस्थित अछि। कोन कोन देश दक्षिण एसियामें परैत अछि वा नै परैत अछि मतमें भिन्न-भिन्न श्रोतके भिन्न-भिन्न विचार रहल देखल गेल अछि । उदाहरणके लेल संयुक्त राष्ट्र संघक भौगोलिक क्षेत्र वर्गिकरणमें, नेपाल, भारत, भुटान, पाकिस्तान, अफगानिस्तान, बंगलादेश, माल्दिभ्स तथा श्रीलंका दक्षिण एसियाके देश छी उल्लेख केल गेल अछि । दक्षिण एसिया विश्वमें एक पाँच भाग सँ बेसी जनसंख्याके घर छी, जे विश्वमे बेसी जनसख्या भेल आर उच्च जनसंख्या घनत्व भेल भौगोलिक क्षेत्र छी । 